গ্র্যান্ড থেফট অটো ৫

গ্র্যান্ড থেফট অটো ৫ (ইংরেজি:Grand Theft Auto V) বা জিটিএ ৫ (GTA 5) গ্র্যান্ড থেফট অটো সিরিজের ৫ম সিকুয়েল এবং এটি জিটিএ ৪ এর পরবর্তী পর্ব। এটি সবচেয়ে ব্যয়বহুল গেম । এই সিরিজের অন্যান্য গেমসের তুলনায় এটি উচ্চ গ্রাফিক্সধর্মী একটি গেম। জিটিএ ৩, জিটিএ ভাইস সিটি, জিটিএ ৪ এবং সিরিজের অন্যান্য সিকুয়েল এর সার্থকতার পর পিএস ৩, এক্সবক্স ৩৬০, মাইক্রোসফটস উইন্ডোজ এ রিলিজ পায় সিরিজের নতুন গেম জিটিএ ৫। ওপেন ওয়ার্ল্ড অ্যাকশন অ্যাডভেঞ্চার গেম হিসেবে রকস্টার-এর এটি ১৫তম সিকুয়েল। গেমটি বাজারে আসে ১৭ই সেপ্টেম্বর ২০১৩। কিন্তু পিসি সংস্করণ বের হয় ১৪ এপ্রিল ২০১৫।

প্রেক্ষাপট 
গেমটি তৈরি করা হয়েছে দক্ষিণ ক্যালিফোর্নিয়া আর লস অ্যাঞ্জেলেসের আদলে। সিঙ্গল প্লেয়ার গেমটিতে  সিলেকশন এর মাধ্যমে খেলা যাবে একাধারে তিনটি চরিত্রে। এমনকি অনলাইনে ১৬ জন একসঙ্গে মাল্টিপ্লেয়ার মোডে খেলতে পারবে। গেমটিতে গাড়ির ও অন্যান্য যানবাহনের সংখ্যা  বাড়ানো হয়েছে। বিমান, হেলিকপ্টার, মোটরসাইকেল, জেটস্কাইসহ অনেক যানবাহনের মাধ্যমে গেমের বিশাল ম্যাপে বিচরণ করা যাবে। এছাড়াও জিটিএ ৫-এ রয়েছে ডুবোজাহাজ যার সাহায্যে  ডুবে চলতে পারা যাবে প্রশান্ত মহাসাগরের তলদেশে।নতুন গেমটিতে যোগ করা হয়েছে প্রচুর নতুন অস্ত্র যার মধ্যে নরিনকো টাইপ ৫৬-২ অ্যাসল্ট রাইফেল অন্যতম।

ঘটনা 
২০০৪ সালে তিন বন্ধু মাইকেল, ট্রেভর এবং ব্র্যাড নর্থ ইয়াংকটনের লুডেনডর্ফ শহরে ব্যাংক ডাকাতি করে বিপুল অর্থ লুট করার চেষ্টা করে কিন্তু আইনশৃঙ্খলা বাহিনী ও এফআইবির উপস্থিতিতে তাদের এই মিশন ব্যর্থ হয় এবং ট্রেভর ও ব্র্যাড মনে করে যে মাইকেল এফআইবির গুলিতে নিহত হয়। উক্ত ঘটনার ৯ বছর পর, ২০১৩ সালে মাইকেল তার পুরো নাম মাইকেল টাউনলি পরিবর্তন করে মাইকেল ডি সান্টা নামে লস সান্তোসে তার স্ত্রী আমেন্ডা ও দুই সন্তান জিমি এবং ট্রেসির সাথে এক বিলাসবহুল বাংলোতে বসবাস করে এবং ফেডারেল ইনভেস্টিগেশন ব্যুরোর (এফআইবি) এক এজেন্ট ডেভ নর্টনের সঙ্গে একটি গোপন চুক্তি করে, যাতে সে এই শহরে ছদ্মনামে থাকতে পারে এবং অবশেষে সক্ষমও হয়। অন্যদিকে ঐ শহরের এক গ্যাং সদস্য ফ্রাঙ্কলিন ক্লিনটন এক দুর্নীতিবাজ গাড়ি বিক্রেতার প্রতিষ্ঠানে কাজ করে এবং মাইকেলের ছেলের গাড়ি চুরি করতে গিয়ে যখন ধরা পরে তখন মাইকেলের সঙ্গে তার পরিচয় হয় এবং মাইকেলের নির্দেশে গাড়ি দিয়ে ঐ শোরুম নষ্ট করে। 

একদিন মাইকেল বাড়িতে এসে তার স্ত্রী আমেন্ডা ও তাদের এক টেনিস কোচ কাইল চ্যাভিসকে আপত্তিকর অবস্থায় হাতেনাতে ধরে ফেলে যদিও কাইল সেখান থেকে পালিয়ে একটি বিলাসবহুল বাংলোতে আশ্রয় নেয়। তারপর ফ্রাঙ্কলিনের সাহায্যে কাইলকে ধাওয়া করে একটি বিলাসবহুল বাংলোতে যায় এবং রাগের বশে কাইলের সেই বিলাসবহুল বাংলো ভাংচুর করে। কিন্তু কাইল মাইকেলকে ফোন করে জানায় যে মাইকেল যার বিলাসবহুল বাংলো ভাংচুর করছিল আসলে সেটি ঐ শহরের একজন প্রভাবশালী মেক্সিকান মাদক ব্যবসায়ী মার্টিন মাদ্রাজোর এক রুশ প্রেমিকা নাতালিয়া জেভেরোভনার, কাইল চ্যাভিসের নয়। এই ঘটনার পর মার্টিন মাদ্রাজো ও নাতালিয়া ক্ষিপ্ত হয়ে মাইকেলের বাড়িতে এসে মাইকেলের কাছে তাদের বিলাসবহুল বাংলো মেরামতের জন্য ২৫ লক্ষ মার্কিন ডলার ক্ষতিপূরণ চায়, ফলে মাইকেল এক পর্যায়ে বাধ্য হয়ে ফ্রাঙ্কলিনকে নিয়ে তারই পুরনো বন্ধু একজন প্রতিবন্ধী হ্যাকার লেস্টার ক্রেস্টের সহায়তায় তারা একটি স্বর্ণালংকারের দোকানে ডাকাতি করে মাদ্রাজোর টাকা পরিশোধ করতে সক্ষম হয়। যখন পুলিশ মাইকেলকে আটক করতে যায় তখন মাইকেল তার বিখ্যাত উক্তিটা বলে-

"ভাই,তুমি প্রতিদিন হাজারটা জিনিস ভুলে যাও। নিশ্চিত কর এটি তাদের মধ্যে একটা " 

এদিকে ট্রেভর টিভিতে স্বর্ণালংকারের দোকানে ডাকাতির খবর ও মাইকেলের এই উক্তি শুনতে পেয়ে বুঝতে পারে মাইকেল এখনও জীবিত অথচ সে জানত যে ২০০৪ সালে মাইকেল মারা গিয়েছিল। তাই ট্রেভর মাইকেলকে খুঁজতে লস সান্তোসে যায় এবং মাইকেলকে তার অতীতের জীবনে ফিরিয়ে আনে।ফলে মাইকেল এক পর্যায় মেনে নিতে বাধ্য হয়।

দিনের পর দিন মাইকেলের এসব উল্টাপাল্টা কাজের জন্য তার পরিবারের সদস্যরা তাকে ছেড়ে অন্য শহরে চলে যায়। পরবর্তীকালে সে একজন চলচ্চিত্র প্রযোজক হয়ে ওঠে এবং এই এলাকার একজন ধনী ব্যবসায়ী ডেভিন ওয়েস্টনের সঙ্গে এক বিবাদে জড়িয়ে পড়ে যে মাইকেল তার স্টুডিও বন্ধ করতে চায়। মাইকেলের এই প্রচেষ্টা ব্যর্থ হয় এবং মাইকেল ভুলক্রমে ডেভিনের এক আইনজীবীকে মেরে ফেলে, ফলে এক পর্যায়ে ডেভিন মাইকেলের ওপর প্রতিশোধ নেয়। অন্যদিকে ফ্রাঙ্কলিনকে তার বন্ধু লামার ডেভিসের প্রতিপক্ষ হ্যারল্ড স্ট্রেচ জোসেফের হাত থেকে বারবার বাঁচাতে হয় কারণ হ্যারল্ড তাকে হত্যা করতে চায়। একই সময়ে, ট্রেভর ব্লেইন কাউন্টিতে তার বিভিন্ন কালোবাজারের উপর নিয়ন্ত্রণ নেওয়ার চেষ্টা চালিয়ে যায় এবং দ্যা লস্ট মোটরসাইকেল গ্যাং, লাতিনো স্ট্রিট গ্যাং, প্রতিদ্বন্দ্বী মেথ ডিলার, একটি প্রাইভেট মিলিটারি কোম্পানি মেরিওয়েদার এবং লস সান্তোস ত্রায়াডের প্রধান ওয়েই চেং এর লোকদের বিরুদ্ধে যুদ্ধ শুরু করে। 

পুনরায় একটি স্থানে ডাকাতি করে ডেভের সঙ্গে করা চুক্তি ভঙ্গ করায় ডেভ এবং ডেভের ঊর্ধ্বতন এক সদস্য স্টিভ হেইন্স মাইকেল, ফ্রাঙ্কলিন ও ট্রেভরকে কিছু মিশনে অংশ নিতে বাধ্য করে, যার লক্ষ্য আইএএ এর কার্যকলাপ ব্যর্থ করা। স্টিভের নির্দেশে লেস্টারের সাহায্যে, তারা আইএএ এর অর্থ বহনকারী একটি বুলেটপ্রফ গাড়িতে আক্রমণ করে এবং একটি পরীক্ষামূলক নার্ভ এজেন্ট চুরি করে। একদিন স্টিভ তাদের উপর সন্দেহ হলে মাইকেল ও ফ্রাঙ্কলিনকে বাধ্য করে এফআইবি এর সদর দপ্তরে প্রবেশ করে সার্ভার থেকে তার বিরুদ্ধে সমস্ত প্রমাণ মুছে ফেলার জন্য। এই সুযোগ কাজে লাগিয়ে মাইকেল নিজেও তার সব অপরাধের তথ্য মুছে ফেলে এবং স্টিভের উপর থেকে তার নিয়ন্ত্রণ কেড়ে নেয়। অনেক দিন পর মাইকেলের পরিবার শহরে ফিরে আসে। মাইকেল ট্রেভর, ফ্রাঙ্কলিন এবং লেস্টারকে নিয়ে চূড়ান্ত এক ডাকাতির পরিকল্পনা করে সেটা হল ইউনিয়ন ডিপোজিটরির স্বর্ণ লুট করা। 

উক্ত ঘটনা থেকে ট্রেভরের সন্দেহ হয় যে লুডেনডর্ফে ব্যাংক ডাকাতির সময় এফআইবির গুলিতে নিহত হয় মাইকেলের পরিবর্তে অন্য একজন। তাই ট্রেভর লুডেনডর্ফে গিয়ে মাইকেলের কবর খনন করে জানতে পারে যে এই কবরে মাইকেলের পরিবর্তে ব্র্যাডকে দাফন করে মাইকেলের নামে চালিয়ে দেয়া হয়েছিল এবং ডাকাতির পরিকল্পনা আসলে মাইকেলের একটি পাতানো ফাঁদ যেখানে ব্র্যাডের জায়গায় ট্রেভরের মারা যাওয়ার কথা ছিল কিন্তু একআইবির গুলিতে তার জায়গায় ব্র্যাড নিহত হয় অর্থাৎ মাইকেল তার সাথে বিশ্বাসঘাতকতা করেছিল ফলে সে মাইকেলের উপর চড়াও হয় এবং একটি চীনা গ্যাং প্রধান চেং এর লোকদের সঙ্গে বন্দুকযুদ্ধ চলাকালে সে মাইকেলকে মরার জন্য ফেলে রাখে। যদিও ফ্রাঙ্কলিন মাইকেলকে বাঁচায়, মাইকেলের ওপর ট্রেভরের রাগ তার দলের মধ্যে দ্বন্দ্ব সৃষ্টি করে। 

এদিকে, স্টিভও মাইকেলকে গ্রেপ্তার করতে চায়, কিন্তু ডেভসহ তারা এফআইবি ও আইএএ এবং মেরিওয়েদারের মধ্যে একটি সংঘর্ষে জড়িয়ে পড়ে। স্টিভ পালিয়ে যায় আর ট্রেভর এসে মাইকেল ও ডেভকে বাঁচায় কারণ ট্রেভরের মতে একমাত্র ট্রেভরই মাইকেলকে মারতে পারে। ইউনিয়ন ডিপোজিটরিতে তাদের ডাকাতি সফল হয়, কিন্তু পরে ফ্র্যাঙ্কলিনের কাছে স্টিভ, ডেভ এবং ডেভিন আসে। ডেভিন এখনও মাইকেলের বিরুদ্ধে প্রতিশোধ নিতে চায় এবং স্টিভ মনে করে ট্রেভর তার জন্য হুমকির কারণ। 

তাই ফ্রাঙ্কলিনের সামনে তিনটি পথ থাকে: ট্রেভরকে হত্যা করা, মাইকেলকে হত্যা করা, অথবা একটি আত্মঘাতী অভিযানে উভয়কে বাঁচানোর চেষ্টা করা। 

ফ্রাঙ্কলিন যদি মাইকেল বা ট্রেভরকে হত্যা করে, তাহলে অন্যজনের সঙ্গে তার সম্পর্ক শেষ হয়ে যায় এবং সে অতীতের জীবন ফিরে পায়।অন্যথায়, লামার ও লেস্টারের সহায়তায় তারা এফআইবি ও মেরিওয়েদারের হামলা প্রতিহত করে এবং চেং, স্ট্রেচ, স্টিভ ও ডেভিনকে হত্যা করে। মাইকেল ফ্রাঙ্কলিন এবং ট্রেভর একত্রিত হয় এবং তাদের বন্ধুত্ব বজায় রাখে।

চরিত্র

প্রধান চরিত্র 

 মাইকেল ডি সান্টা: একজন ব্যাংক ডাকাত যে পূর্বে মাইকেল টাউনলি নামে পরিচিত। লুডেনডর্ফে ব্যাংক ডাকাতির ৯ বছর পর সে ফেডারেল ইনভেস্টিগেশন ব্যুরোর সাথে একটি চুক্তি করার পরে তার নাম পরিবর্তন করে তার পরিবারের সাথে লস সান্তোসে চলে যায় এবং যেখানে তারা একটি সুন্দর বাংলোতে বাস করে। কিন্তু দুর্ভাগ্যক্রমে তার স্ত্রী বারবার তার অর্থ অপচয় করে ফলে তার পরিবার বছরের পর বছর ধরে সমস্যায় পড়েছে। একদিন এক মেক্সিকান মাদক ব্যবসায়ীর বাংলো ভাঙ্গার কারণে মাইকেল আবারও অপরাধমূলক জীবনে ফিরে আসতে বাধ্য হয়।
 ট্রেভর ফিলিপস: একজন মানসিকভাবে বিকারগ্রস্থ এক ব্যাংক ডাকাত এবং কানাডিয়ান সেনাবাহিনীর একজন প্রাক্তন বৈমানিক যে স্যান্ডি শোরসে ট্রেভর ফিলিপস এন্টারপ্রাইজ নামে একটি প্রতিষ্ঠান প্রতিষ্ঠা করে যা মূলত অস্ত্র ও মাদকদ্রব্য সরবরাহ করে। একদিন সে লস সান্তোসে একটি স্বর্ণালংকারের দোকান ডাকাতির খবর জানার পরে বুঝতে পারে যে মাইকেল এখনও জীবিত এবং তাকে খোজার জন্য ঐ শহরে যায়। মাইকেলকে খুঁজে পাওয়ার পরে, ফ্র্যাঙ্কলিনের সহায়তায় এক দুর্নীতিবাজ এফআইবি এজেন্ট স্টিভ হেইনসকে হত্যা করতে বাধ্য হয়।
 ফ্রাঙ্কলিন ক্লিনটন: একজন আফ্রো-আমেরিকান তরুণ যে একটি বিলাসবহুল গাড়ি ডিলারশিপের জন্য রেপোম্যান হিসাবে কাজ করে, তবে তার উচ্চাকাঙ্ক্ষা তাকে বিরক্ত করে তোলে। ফ্র্যাঙ্কলিন শীঘ্রই মাইকেলের সাথে বন্ধুত্ব গড়ে তোলে। সে একদিন মাইকেলকে ব্যাংক ডাকাতকে সহায়তা করে এবং দু'জনের মধ্যে ঘনিষ্ঠ পিতা-পুত্রের সম্পর্ক তৈরি করে। যখন তারা একটি স্বর্ণালংকারের দোকানে ডাকাতি করে, তখন তাদের সাথে মাইকেলের বন্ধু ট্রেভর ফিলিপস যোগ দেয়। তারা বেশ কয়েকটি কাজ করে এবং ট্রেভর এবং সেও একসাথে একটি কাজ করে।
 ব্র্যাড স্নাইডার: একজন ব্যাংক ডাকাত যে মাইকেল ও ট্রেভরের সাথে ২০০৪ সালে লুডেনডর্ফে একটি ব্যাংকে ডাকাতির সময় এফআইবির গুলিতে নিহত হয়।
 লেস্টার ক্রেস্ট: মাইকেল, ট্রেভর এবং ব্র্যাডের পুরানো বন্ধু ও একজন প্রতিবন্ধী হ্যাকার।
 ডেভ নর্টন: এফআইবির একজন এজেন্ট এবং মাইকেলের বন্ধু। ২০০৪ সালে যখন যে লুডেনডর্ফে একটি ব্যাংকে ডাকাতির সময় মাইকেলের অন্যতম সহযোগী ট্রেভরকে এফআইবির কাছে আত্মসমর্পণে রাজি করার উদ্দেশ্যে মাইকেলের সাথে একটি চুক্তি করেছিল, ফলে মাইকেল তার পরিচয় গোপন রাখতে পারবে।
 লামার ডেভিস: ফ্রাঙ্কলিনের অন্যতম বন্ধু এবং ফ্যামিলিজ স্ট্রিট গ্যাংয়ের সদস্য।
 ডেভিন ওয়েস্টন: কোটিপতি ব্যবসায়ী যে মেরিওয়েদার সিকিউরিটিসহ দক্ষিণ সান আন্দ্রেয়াসে অনেক ব্যবসা নিয়ন্ত্রণ করে।
 আমেন্ডা ডি সান্টা: মাইকেলের স্ত্রী যে একসময় মাইকেলের খুব ঘনিষ্ঠ ছিল কিন্তু তাদের সম্পর্ক নড়বড়ে হয়ে যায় ও সে তার বেশিরভাগ অর্থ অপচয় করতে শুরু করে।
 জিমি ডি সান্টা: মাইকেল ও আমেন্ডা দম্পতির ছেলে।
 ট্রেসি ডি সান্টা: মাইকেল ও আমেন্ডা দম্পতির মেয়ে।
 হ্যারল্ড স্ট্রেচ জোসেফ: দ্যা ফ্যামিলিজের এক সদস্য এবং লামার এবং ফ্রাঙ্কলিনের পুরানো বন্ধু।
 কাইল চ্যাভিস: মাইকেলের স্ত্রীর টেনিস কোচ যে এক সময় মাইকেলের স্ত্রীর সাথে আপত্তিকর অবস্থায় মাইকেলের কাছে হাতেনাতে ধরা পড়ে এবং এক মেক্সিকান মাফিয়ার বাড়িতে লুকিয়ে থাকে। মাইকেল যখন ঐ বাড়ি তার মনে করে ভাংচুর করে তখন সে মাইকেলকে জানায় সে এই বাড়ির মালিক একজন মেক্সিকান মাফিয়া।
 মার্টিন মাদ্রাজো: একজন মেক্সিকান মাফিয়া ও লস সান্তোসের প্রভাবশালী মাদক ব্যবসায়ী যে তার বাড়ি মেরামতের জন্য মাইকেলের কাছে ২৫ লক্ষ মার্কিন ডলার দাবি করে।
 স্টিভ হেইন্স: এফআইবির কুখ্যাত দুর্নীতিবাজ এজেন্ট যে ডেভ নর্টনের ঊর্ধ্বতন হিসাবে তার অবস্থান নিয়ে  মাইকেল, ফ্রাঙ্কলিন এবং ট্রেভরকে তাদের প্রতিদ্বন্দ্বী সংস্থা আইএএ-কে দুর্বল করার জন্য ব্যবহার করে।

অপ্রধান চরিত্র 

 ওয়েই চেং: লস সান্তোস ত্রায়াডের প্রধান। ব্লেইন কাউন্টিতে সম্প্রসারণের লক্ষ্য পূরণের জন্য সে তার ছেলে এবং তার অনুবাদককে এই অঞ্চলের অন্যতম বিশিষ্ট মেথ ডিলার ট্রেভর ফিলিপসের সাথে যোগাযোগ করতে পাঠায়।
 সলোমন রিচার্ডস: একজন ভিনউড চলচ্চিত্র প্রযোজক এবং রিচার্ডস ম্যাজেস্টিকের মালিক।
 প্যাট্রিসিয়া মাদ্রাজো: মার্টিন মাদ্রাজোর স্ত্রী।
 ওয়েড হেবার্ট: ট্রেভর এবং রনের বন্ধু।
 ফ্লয়েড হেবার্ট: ওয়েডের চাচাতো ভাই।
 তানিশা ক্লিনটন: ফ্রাঙ্কলিনের স্ত্রী।
 নাতালিয়া জেভেরোভনা: মার্টিন মাদ্রাজোর প্রেমিকা। 
 মলি শুলজ: ডেভিন ওয়েস্টনের ব্যবসায়িক প্রতিষ্ঠানের সিনিয়র ভাইস প্রেসিডেন্ট।
 রন জ্যাকোস্কি: ট্রেভরের বন্ধু।

তথ্যসূত্র

উইন্ডোজ গেম
সিরিজ
ভিডিও গেম
ভিডিও গেম বিষয়ক অসম্পূর্ণ নিবন্ধন
২০১৫-এর ভিডিও গেম
২০১৩-এর ভিডিও গেম
কল্পকাহিনীতে ব্যাংক ডাকাতি
অ্যাকশন-অ্যাডভেঞ্চার গেম
প্রথম-ব্যক্তি শুটার
প্লেস্টেশন ৩-এর ভিডিও গেম